বিক্ষোভে জ্বলছে লাদাখ, হাজার হাজার যুবক রাস্তায়, জারি কার্ফু

লাদাখ: বাংলাদেশ, নেপালের মত আন্দোলনের আঁচ লাদাখে। জ্বলছে রক্তক্ষয়ী আন্দোলনে। হিংসাত্মক আন্দোলনে লাদাখে ইতিমধ্যেই কম করে ৪জনের মৃত্যু হয়েছে। ৭০ জনেরও বেশি আহত বলে জানা গিয়েছে। সূত্রের খবর, সেখানে জারি করা হয়েছে কার্ফু। নির্দেশ দেওয়া হয়েছে, ৫ জনের বেশি জমায়েত করা যাবে না। এই বিক্ষোভের ডাক দিয়েছে লেহ অ্যাপেক্স বডি নামে একটি স্বঘোষিত সংগঠন। তাদের দাবি, অবিলম্বে লাদাখকে সংবিধানের ৬ নম্বর তফশিলে রাজ্যের তকমা দেওয়া হোক।

অনুচ্ছেদ ৩৭০ বিলোপের পরে ২০১৯ সালের ৫ অগাস্ট লাদাখকে যখন কেন্দ্রশাসিত অঞ্চলে আনা হল, তখন পূর্ণ সমর্থনই জানিয়েছিল লাদাখের জনতা। এরপর বুধবার তীব্র বিক্ষোভে জ্বলে ওঠে লাদাখ। কয়েক হাজার মানুষ রাস্তায় নেমে বিক্ষোভ শুরু করে। জানা গিয়েছে, তাদের দাবি লাদাখকে পৃথক রাজ্য হিসেবে লাদাখকে ঘোষণা করা হোক। বস্তুত, লাদাখ কেন্দ্রশাসিত অঞ্চল। জানা গিয়েছে, লেহ-তে যাতে আন্দোলনকারীরা জমায়েত না করতে পারে, তার জন্য ব্যপক নিরাপত্তাবাহিনী নামানো হয়েছে।

আরও পড়ুন: ধর্মের নামে ভেকধারী সাধুবাবার কুকীর্তি ফাঁস! একাধিক যৌন হেনস্থা

টানা অনশনের আবহে লাদাখের পরিস্থিতি উত্তপ্ত হয়ে ওঠে মঙ্গলবার। লেহতে বিজেপি অফিসের বাইরে একটি নিরাপত্তা বাহিনীর গাড়িতে আগুন ধরিয়ে দেন বিক্ষোভকারীরা। পরিস্থিতি সামলাতে অতিরিক্ত বাহিনী মোতায়েন করেছে প্রশাসন।